
ANIVERSARE IN FEL SI CHIP 


Când primul număr din Destin” a venit pe lume, mă aflam 
la Buenos Aires, închingat în griji ca un cal strâns prea peste 
pântece, împiedecat astfel să alerge de o mână nemiloasă sau în 
adins Încercătoare. Vestea apariţiei mi-a fost un bine. Ceva, abia 
vizibil în acea predoslovie de exil, începea să dea formă haosului. 
“Luceafărul” apăruse la Paris, imediat înghiţit de amare goluri 
politice, iar noua “Gândire” care se plănuia, nu avea să-și reia ni- 
ciodată viaţa făgăduită. Foști “gândiriști” erau pe atunci vreo cinci 
sau şase în pribegie, deci revista, întocmai unui nucleu parlamen- 
tar salvat peste hotare, şi-ar fi putut urma o existență legală într'o 
continuitate spirituală mai mult decât justificată, 

A fost să fie altfel, în toate privinţele. Eu însumi, cu anii, 
m'am văzut purtat dela poesie la roman, din plaiu străin în plaiu 
străin, tot mai mirat de atâta schimbare în spaţiu și în mine. Tot 
mai departe de faţa esenţelor, tot mai aproape de sâmburele lor, 
mutat către ele de uluitoarea plimbare prin leghe și ani. 

In 1950 mă semănam pentru o viitoare culegere și fiecare gest 
era ca o aruncătură de boabe neștiutoare de viitor, neîncrezătoare 
în legile lumii care se coceau în ele. Orice călătorie către “punctul 
Omega” e o astfel de cădere din braţ în brazdă, un astfel de urcuş 
din brazdă către o altă semănătură, mai înaltă. Fiecare din noi 
e o orbită în plus, către tot mai apropiatul Omega. Pe acest plan 
nu există căderi, ci numai criminale împiedecări. 

Scriam de curând întrun articol că o filosofie a culturii ro- 
mânești nu s'a mai putut închega decât în revistele din exil și 
cred că, în această privință, apariţia revistei ”Destin” a fost 


6 VINTILA HORIA 


oarecum providenţială, în sensul că timp de cincisprezece ani a 
reușit să menţină, ca o flacără adăpostită de o mână abilă, lu- 
mina, care, altfel, s'ar fi stins subt opreliști, nepăsări sau nimicuri. 
Sub greutatea însăşi a exilului care, mai presus de orice, poate 
fi uitare. Neuitare, aici între viscolele înstrăinării, n'am fost decât 
noi, cu cărţile și cu revistele noastre, continuități ale unei memorii 
care s'a dovedit astfel fidelă și puternică, deși împuţinată și în- 
singurată. Azi "Destin” e cea mai veche revistă românească de 
cultură, dovedită mai tare decât jocurile secunde jucate alături sau 
“dincolo de ea. Ă 

Deși creatorul ei, George Uscătescu, pare a fi numai căpetenia 
unui grup, în realitate răspunderea acestei reușite e în întregime 
a lui, ca şi titlul atât de crud și de just potrivit pe umerii publi- 
„caţiei. Dacă cenacluri și grupări m'au fost cu putinţă în exil decât 
sporadic, din cauza spaţiului nemilos dintre noi, "Destin” a fost 
“totuși un fel de foc de seară la care s'au adunat scrieri din toată 
diaspora noastră universală, ca niște ciobani veniţi să spună 
fiecare în cuvinte cântecul fiecărui loc, fiecărui pas purtat pe 
ciudatele întâlniri de meridiane și paralele pe care-i duseseră ziua, 
la păstoritul acesta împrăștiat la care ne-am sărăcit anii și ne-am 
îmbogăţit eternitatea. La focul “Destinului” am tras toți, așa cum 
pe vremuri la “Gândirea”, sau mai demult la “Semănătorul” sau 
la “Convorbiri”, vetre de duh unde s'au închegat și s'au mărit 
dimensiunile ființei noastre comunitare. ă 

In acest fel ne-am simţit mai puţin singuri și am ştiut că nu 
era inutil să continuăm a scrie românește. Cu â din a, cum cere 
“firea lucrurilor. 

In viitoarea istorie literară a spiritului românesc. acest foc pe 
culmi, aprins şi întreţinut de mâna lui George Uscătescu, cu 
sacrificii greu de înţeles și descris, își va avea locul lui bine 
definit şi bine luminat, căci ce s'a scris liber în acești ani stă 
oglindit în paginile acestei reviste, în creaţie şi în cronică, și 
adevărata siluetă a literaturii românești — cea profilată pe cerul 
exilului — va putea fi măsurată cu litera din "Destin”, unde 
moutatea s'a împăcat cu tradiția, unde o continuitate a putut fi 

posibilă şi unde fiecare colaborator în parte a știut să pregătească 
„ceca ce se poate numi întâlnirea de mâine, vreau să spun reîn- 
oarcerea la matca stilistică a celor care au ieșit din ea, obligaţi 
de vremi şi alte silnicii fără nume, și a celor care au isbutit să 
rămână ei înșiși, împotriva vremilor, în cumplita libertate cu care 
ne-a hărăzit însingurarea. Toţi am suferit la fel, unii în temniţi, 
de zid sau de hârtie, alţii pe vârfuri bântuite, în mijlocul liber- 
1ăţii altora, sortit grijii lui fiecare, însă întotdeauna întinşi pe 
aceeași cruce, aici și acolo, cu acelaș strigăt pe buze. Unii am 
putut striga cu glas mare, alţii au scrijelat versuri cu un cui pe 
butelii unse cu săpun, sau le-au spus vecinului bătând în zid cu 
semnele alfabetului tăcerii şi al spaimei. Insă toţi am tras conse- 
„cinţele aceleași năpaste. Meritul unora a devenit misiunea celor- 
lalţi. Şi invers. De o “împăcare” nici nu poate fi vorba, pentrucă 
supărat nu e nimeni. Ca în “Sărutul” lui Brâncuși, cele două chi- 
puri sunt tăiate în acelaș bloc. lar anii vor şterge trăsăturile 
aparent înfruntate şi nu va rămâne decât unitatea În tărie a pietrei. 

Deschideţi un număr din ”Destin”: acolo șezum și plânsem, 
„cum spunea Psalmistul. La o apă a Vavilonului care a curs prin 
toate sufletele româneşti. Şi, din păcate, curge încă, la această 
“solemnă, profundă, grăitoare, optimistă și dramatică aniversare. 


Vintilă Horia 
«Gij-sur-Yvette, lulie, 1966. 


O ANIVERSARE 


Revista Destin împlineşte 15 ani! Aniversările exilului sunt 
aproape toate melancolice: un an de exil, doi, cinci, zece, douăzeci, 
ba pentru unii din noi chiar și douăzeci și cinci! Câte aniversări 
de ale noastre scapă de această umbră blestemată? Nu știu. Ceeace 
știu e că azi vă sunt crainic al sărbătorii fără umbre, al celei mai 
curate izbândiri asupra timpului, a depărtării și a înstrăinării: 
Destin împlinește 15 ani. 15 ani ai noștri, ai tuturor, în care am 
plâns la apa Vavilonului și am înfăptuit după puterile noastre. 

Ci sărbătoarea, de-i sărbătoare adevărată, nu îngăduie reticenţe 
şi prudenţe. Să nu ne alambicăm elogiile așadar, să spunem în 
gura mare ceeace toţi gândim: Destin este ceea mai veche și mai 
importantă revistă a exilului românesc. Nu-i lauda aceasta o știr- 
bire a meritelor reale a celorlalte reviste ale noastre. Loc sub 
soarele lui Dumnezeu e pentru toţi iar adâncul potenţialităților 
creatoare ale rasei e plin de zăcăminţi de aur. Or cine-i bogat e 
şi generos. În climatul acestei generozităţi așadar, sunt încredințat 
că toate publicaţiile exilului vor face cor acestui Te Deum săr- 
bătoresc. 

Vorbeam de victorie asupra timpului. Ascultaţi aceste două 
fraze: Generaţia noastră poartă obligația istorică de a se fixa, din- 
colo de drama ei contingentă, pe constantele permanente ale viito- 
rului românesc. Din teama pietrificării. în Jorme moarte ea va 
trebui să-și facă o obsesie fecundă. Nimeni din noi nu le va refuza, 
nădăjduiesc, ca o lozincă pentru năzuinţele noastre de azi şi de 
mâine, într'atât palpită în ele și actualitatea şi viitorul, Ei bine, 
frazele acestea le-am copiat din Destin N-l, lunie 1951, Cuvânt 


10 NICU CARANICA 


înainte, pagina 5! Nu era puţin lucru, în anii aceia, să gândești 
așa de senin, așa de detașat de “drama contingentă”. Dar ceeace 
e şi mai uimitor e că Destin şi-a ţinut prinsoarea. 

Puţine reviste românești au crescut mai organic din primul 
lor nucleu de năzuinţi ca revista din Madrid. Ceeace respect adânc 
în viaţa acestei reviste este incăpăţânarea cu care a ştiut să se 
împotrivească atâta vreme ispitei de a-și deschide porţile creaţiei 
originale. Care creaţie, Românul fiind născut poet şi încă multe 
altele, n'a lipsit, har Domnului, niciodată. Primele zece numere 


“ aduc excluziv studii, esseuri, recenzii, note și semnalări, aproape 


toate aplecate peste ethnosul românesc, ascultând și întrebând su- 
fletul adânc al Patriei, ca omul care posteşte meditând și așteptând 
noaptea Invierii. Ele culminează cu numărul 1], număr închinat 
centenarului Unirii şi care îmbrăţişează toată românimea. După 


=» 
a. 


acești unsprezece ani abiă, un=prezece ani de “obsesie fecundi 


“porţile sunt deschise larg poeziei şi prozei (câtă grije în selecţio- 


marea materialului! ), întrunind, încă dela numărul 12, cele mai 
bune pene ale exilului. 

Dar această “obsesie fecundă”, câte pagini care hrănesc cu 
adevărat nu ne-a adus! Să vă mai amintesc de Catastrofă si Messia- 
nism (num. 3) unde Mircea Eliade, printr'o pildă străină. ne des- 
chidea, şoptit și adânc, orizonturi peste nemernicia vremurilor? 
Dar paginile sale profetice despre Destinul Culturii românesti? Dar 
paginile cuceritoare despre Daci și Geţi ale plecatului Busuioceanti? 
Nu, nu mai stărui, căci aș nedreptăţi pe ceilalți, tcată frumoasa 
şi coherenta echipă de neastămpăraţi ai grupării: 1. D. C. Coterlan, 
Vintilă Horia, Nicolae Mariţia, Horia Precup, Aurel Răuţă și Va- 
„sile Uscătescu, ca și pe toţi colaboratorii care li s'au alăturat. 

Istoria culturii şi a literaturii românești va răsplăti cum se 
cuvine eroica statornicie întru străduință a directorului Destinului, 
George Uscătescu, profesorul universitar madrilen a cărui activi- 
tate, cu cele douăzeci de volume ale sale închinate fenomenelor 
culturii, a depășit de mult fruntariile Spaniei. Ci eu, trecând peste 
constanta și adânca sa participare la meditaţia revistei, voi cita 
cuvintele sale de încheiere din discursul cu care a mulțumit juriu- 

lui care la Roma i-a decernat, pentru Profetas de Europa, premiul 
cu care se mândrește tot exilul, premiul Alfonso Vittorio Giardini 
pentru unitatea europeană, în 1964: “In plină destrămare, repu- 
plicile greceşti concepură ideea “Homonoiei”, a unei întinse 
comunități și unităţi ale lumii elenice, Ci în momentul “homo- 
noiei” lumea grecească își pierduse caracteristica esenţială a unci 
culturi care vrea să supravieţuiască. Speranţa. Credem în schimb 
„că astăzi Speranța e mereu puternică în noi înşine. Ea hrăneşte 
credința noastră în virtuțile esenţiale ale libertăţii, în posibili- 
tăţile noastre omenești ca și ?n destinul nostru”. 

Am citat pasagiul pentrucă în această speranţă a lui Uscătescu, 
care-i hrăneşte credința şi-i generează entuziasmul, am găsit, cred, 
cheia secretului acestei curate isbutiri, a acestei continuităţi şi 
autenticităţi a Destinului ca fenomen cultural românesc. 

Drum bun către numărul 25! 


Nicu Caranica 
Paris, lunie, 1966. 

POPAS LA CINSPREZECE ANI 


Răsfoiesc din nou, şi nu fără oarecare melancolie (cine ar fi 
crezut că exilul se va prelungi atât?...), ultimul volum din Destin, 
al cinsprezecelea. Nu încape îndoială că această admirabilă operă 
a lui George Uscătescu și a colaboratorilor săi dela Madrid repre- 
zintă una din cele mai semnificative victorii culturale românești 
din exil. In primul rând, este o dovadă de continuitate; adică, în 
fond, de ce-am fost, şi suntem încă, lipsiţi noi Românii. (Evident, 
nu întotdeauna din vina noastră). Cinsprezece ani constituie o 
durată excepțională chiar în istoria revistelor culturale din Rc- 
mânia liberă. Sămănătorul, bunăoară, n'a putut dura atât. 

Când se va scrie istoria culturii românești în exil, revista și 
colecţia Destin vor alcătui un capitol pasionant. Nu numai pentru 
materialul considerabil publicat (la cele 15 fascicole se adaogă alte 
opt volume editate în “Colecţia Destin”). Dar și pentru varietatea 
textelor și diversitatea colaborărilor. Ca și Luceafărul în 1948-49. 
precum și Revista Scriitorilor Români după 1962 și Fiinţa Ro- 
mânească după 1963, revista lui George Uscătescu a încurajat toate 
orientările literare şi tradiţiile culturale. Scriitori care, în ţara 
liberă, ar fi colaborat exclusiv la Gândirea sau la Sburătorul, la 
Viaţa Românească sau la Iconar, şi-au dat întâlnire în Destin așa 
cum și-au dat în paginile tuturor revistelor literare din exil. Asta 
nu Înseamnă, fireşte, că toate aceste publicaţii periodice se 
aseamănă între ele. Caiete de Dor, bunăoară, și-au descoperit dela 
început o structură cu totul personală. Deși Caietele de Dor au 
început să apară foarte curând după Luceafărul, se deosibesc net 
de prima revistă literară românească din exil. (Dacă m'ar fi decât 
faptul că redactorii Caietelor n'au publicat proză epică, ci în pri- 
mul rând poezie, metafizică, esseu, memorialistică ). 


pi MIRCEA ELIADE 


In revista Destin au apărut deasemenea dense și utile studii 
de politică şi de filozofia Istoriei. Intr'un anumit sens se poate 
spune că Destin a ţinut mai mult seama de realităţile istorice și 
politice românești decât oricare altă revistă literară din exil. Asta 
se datorește și faptului că George Uscătescu este el însuși preocupat 
de problemele politice și de filozofia Istoriei, Pe de altă parte, ar 
fi greșit să se creadă că masiva colaborare literară şi paginile de 
critică artistică publicate în Destin, ca şi, dealtfel, în celelalte re- 
viste literare din exil, ar reprezenta doar o activitate “beletristică”, 
fără legătură cu momentul istoric românesc și fără semnili- 
caţie “politică. Dimpotrivă, în exilul românesc — ca, dealtiel, 
în orice altă emigrație de dincoace de Cortina de Fier — activita- 
tea culturală, în primul rând creiaţia literară, constituie prin exce- 
lenţă o operă politică. 

In toate epocile de criză profundă și radicală prefacere, creiația 
culturală are funcţie și valoare politică. In împrejurările de astăzi, 
însă, creiaţiile culturale autentice devin, prin simpla lor împlinire, 
instrumente politice majore. Nu e vorba de “politizarea” litera- 
turii, sau a istoriografiei, sau a criticei artistice și literare, sau a 
filozofiei. Asemenea fenomene de “politizare” a culturii, bine cu- 
noscute în RPR ca și în toate celelalte țări comuniste, nu al- 
cătuiesc decât pseudomorfoze lipsite de interes. Sensul “politic” a! 
creiaţiilor culturale din exil stă în chiar faptul că ele s'au realizat 
în libertate. Prin opera poeţilor, prozatorilor, filozofilor, istori- 
cilor şi artiștilor din exil, se păstrează și se întregește acea viziune 


spirituală autentică, specifică neamului românesc, mutilată și fal- 


sificată în țară. Continuitatea creiativităţii românești peste hotare 
constituie, de fapt, continuitatea identităţii naţionale. In vremurile 
de azi, păstrarea și proclamarea identităţii naţionale echivalează 
cu un foarte util, și eficient, act politic. 

Este meritul lui George Uscătescu și a grupării Destin că a 
înţeles de mult acest lucru, și l-a ilustrat atât de convingător în 
paginele revistei dela Madrid. 


Chicago, lunic, 1966. Mircea Eliade 


NOTA LA O ANIVERSARE 


Aniversările au un caracter inevitabil solemn și poate niţel 
arbitrar (aceea la care ne invită acum George Uscătescu, nu face: 
excepţie), fiindcă la urma urmei — cum ar spune Eugen lonescu— 
“în fiecare zi este câte-o aniversare”. Cincisprezece ani — vârsta 
revistei Destin — e mult. sau puţin? Totuși dacă nu mă înșel, 
pentru Întâia oară ni se atrage într'un fel deosebit atenţia că lile- 
ratura noastră continuă de la o vreme într'o libertate nestânjenită, 
sub ceruri străine, unde cuvântul românesc și-a făurit un cer pro- 
priu, o nouă soartă. Orice prilej e binevenit ca să vorbim despre 
miracolul acestei continuităţi-și acela pe care ni-l oferă aniversarea 
revistei madrilene mi se pare excelent. 

E mult sau puţin: cincisprezece ani? Nu are importanţă! În 
acest răstimp ne-am sentimentalizat, oftând și suspinând, dar mai 
ales am continuat să scriem — scriitori și mai ne-seriitori — În- 
demnându-ne unii de la alţii, făcuţi cum suntem unii din alţii: 
împinși parcă de o soartă poruncitoare, mădulare ale unui trup 
imaterial, însuflate și înfierbântate de un duh care nu ne dă pre- 
get și ne ţine cuprinși. 

Exilul nu înseamnă — nici nu putea să fie — o selecţie; to- 
tuși, în distribuţia scrisului românesc dinafara ţării, toate rolurile 
sunt ținute, fără nicio lipsă. A prins până și altoiul mahalagesc, 
al țigăniei autohtone. Putea să lipsească... 

Destin continuă să apară fără întrerupere, de cincisprezece 
ani. “Caetele de dor” au încetat, dar cine le poate uita! Şi “In- 
dreptarul” de la Miinchen, și altele, pe care-mi va fi iertat să nu 
le numesc 'acum, aci, unde nu-i vorba de vreun bilanţ. Fiindcă 

— nu-i aşa? — continuăm. Mărturie: splendida reînflorire a pe- 
riodicelor româneşti, din ultimii ani. Alături de DESTIN, “Fiinta 
Românească” şi “Revista Scriitorilor Români” au tipărit câte patru 
volume fiecare. “Cuvântul în Exil” apare şi el de vreo patru ani, 
iar “Prodromos”, din 1964. Afirmări de program, luări de atitu- 
dine și, implicit un legământ, același: de a continua — pe căi şi 
în sensuri ce ne-au fost de mult croite și arătate, în Ţară — “ro- 
mâneşte”. 

Datorăm câtorva “încăpățânați” — care se străduiesc să în- 
tocmeazcă şi să publice aceste reviste — faptul miraculos că, astăzi, 
cuvântul românesc își are un spațiu al lui, că este la el acasă pe 
meleaguri străine, sub cerul pretutindeni același, al Facerii. George 
Uscătescu e dintre aceştia. Personal, îi datorez prilejul uneia din cele 
mai însemnătoare “întâlniri” pe care le-am avut în pribegie, ci- 
tindu-i articolul "Actualitatea lui Eminescu” (Destin, 13-14), 
unde vorbeşte despre "Sara pe deal”. Citez: “In "Sara pe deal”, 
Eminescu ne oferă un univers românesc, postic, total, pe un spaţiu 
românesc, într'un peisaj concret al pământului românesc, unde 
orice suflet românesc izbutește să se regăsească și să-și realizeze 
esenţele lui poetice”. 

Acest spaţiu, inaccesibil acum și totuși aevea, este mângâierea 
noastră, a românilor pribegi; sub semnul lui trăim și sperăm, în 
acel fărătimp de basm al cuvântului românesc, care “înainte mult 
mai este”. Povestea ccntinuă — fără început și fără capăt — iar 
această continuitate cred că e temeiul sigur, pe care ne bizuim 
toţi cei ce scriem și vorbim românește. E un noroc şi un har — 
e soarta noastră. Cu ea ne identificăm, sporind în lume și'n viață 
ca întrun basm, pevestitori şi povestiți la rând cu lumea, semeni 
cu toţii, mărturisind cu fiecare vorbă a graiului natal, perenitatea 
cuvântului românesc. 


Mihai Niculescu 
Londra, lunie, 1966. 





GANDURI DE CITITOR LA O ANIVERSARE 


(15 ani de activitate a Revistei și Editurii ”Destin”) 


Dintre cele patru edituri românești din Occident, care tipăresc 
astăzi în condiţii grafice normale lucrări literare şi ştiintifice, 
“Destin” este cea mai veche. Sărbătorind această frumoasă vârstă, 
vom încerca să răspundem la întrebarea: de ce "Destin"? 

Incă dela apariţia primului număr al revistei, în 1951, m'am 
întrebat ce poate însemna acest titlu. După cei cincisprezece ani 
trecuţi, sper să fi ajuns la un răspuns mulțumitor. 

Datorită unui îndărătnic raţionalism creștin, asimilat încă din 
primul an de Universitate, nu mi-am angajat nicicdată gândul în 
“categoria “destin”, primejdioasă și sub aspectul existenţial și sub 
cel metodologic. Terorismul istoric al unui “hybris” ori altul, nu 
-a făcut și nu face decât să justifice raționalismul creştin. 

Târziu, după catastrofa actului doi, sau trei, al războiului mon- 
dial consacrat ca instituţie permanentă, abia adâncirea corespun- 
'zătorului german al lui "Destin”, "Schicksal”, m'a ajutat să ajung 
la un sens al destinului, liber de toate “măreţiile istoriei”, cu res- 
pectivul lor “cm nou”, mit demagogic contaminant —dela stânga 
la dreapta și invers—, într'un veac în care toate demagogiile şi 
contaminările “hybrisului”, ale “prea-sumeţiei”, au ajuns la un 
paroxism infernal. “Schicksal” înseamnă ““pe măsura a ceea ce este 
dat”, “potrivit cu ceea ce e rânduit”. Astfel “destinul” nu este el 
însuși un “transcendent”, transcendentalul, aparţine sursei din care 
se trage rânduiala inclusă în soartă. lar rânduiala dată este însăși 
“firea” unei fiinţări; firea este soarta care se împlineşte şi nu 
alta. Nu e vorba deci de “voia soartei” nici de cum “cad sorții”, 

pentrucă voia s'a făcut și sorții au căzut când rânduiala, firea, 
a fost stabilită. “Tener o no tener suerte” apare astfel ca un fapt 
al trecutului, nu al viitorului, al vreunui “joc”, adică te-ai născut 
om sau oaie, ai avut un noroc sau altul și el nu se mai schimbă. 

Gruparea de intelectuali liberi ”Destin”, alegând un titlu atât- 
de primejdios se obligau tacit ca în activitatea viitoare să degajeze 
un termen-categorie de toate ipotecile carei apăsau. Treptat, această 
operaţie de “liberare” a "Destinului” de sumeţia istoricistă a 
“istoriei-viitor-în-mâinile-cuiva” s'a efectuat cu succes în cei cin- 
cisprezece ani de activitate susținută a grupării. 

Ştim cu toţii că "Destinul” este mai puternic chiar decât Zeus, 
care nu i-se poate sustrage. Cum să înțelegem această dogmă? In: 
literatura noastră avem două interpretări contrarii ale “soartei”, 
una dela sfârşitul renașterii, în contra-timp, adică anti-modemă,. 
dată de Miron Costin, “omul este supt vremi” și alta, în concor- 
danţă cu iluminismul, a lui Ion Budai Deleanu (raționalist creștin) + 
“omul face vremea”. 

Astăzi, după dezastrele revoluțiilor în lanț dela revoluţia fran- 
ceză încoace, nu mai putem înţelege destinul altfel decât ca “fire”. 
Cu alte cuvinte “soarta” “cuiva” se află în propria lui “fire”. 
Așa înţelegem și de ce chiar Zeus era supus destinului, neputând 
fi altceva decât Zeus. Deci a şti “ce ești” dă și perspa-tiva lui ce- 
“vei fi”. 

Inevitabil intervine o întrebare: există constante ireductibile?” 
Răspunsul ni-l dă istoria, în sensul ei normal adică “istorie a 
trecutului”, care desvălue constantele tuturor popoarelor dar care 
nu se pot stabili sau interpreta prin niciun fel de determinism: 
biologic, materialist, sau de clasă, ci d-ar prin organicitatea unei 
lungi “vieţuiri împreună”. într'un logos din ce în ce mai comun, 
în care se formează și e transmite o “paideuma” locală, nicicdată 
însă absolut impermeabilă ci mereu în comunicare cu o lume co- 
naturală, continent sau sub-continent. 

In caetele Destin” titlul se descifrează clar în sensul căutării: 
ce nstanielor românești, a “firii”, a “caracterului” românităţii, in: 
diferitele ordini ale manifestării spiritului. În mai toate cae'ele: 

sunt cercetate aceste caractere, în artă, în literatură, în gândirea 
filosofică, în concepţia de stat. Numărul 15 al revistei chiar se 
deschide cu o cercetare întitulată “Caracterele culturii românești.” 

In caracterul ei se află destinul românităţii, în necontenita lui 
realizare, cu eliminarea complimentară a tot ceea ce este străin 
de el, așa cum s'au eliminat și slavismul și fanariotismul. Au fost 
deajuns izbucnirea înoitoare a generaţiei dela 1840 și răgazul li- 
bertăţii din epoca lui Carol I, pentru a se ajunge la o regăsire de 
sine a românităţii, care în câteva decenii avea să se afirme în 
planul culturii universale, desvăluind genialitatea românească. Nu 
există nicio îndoială că geniul românesc se va regăsi și după fla- 
granta lui violare prin marxism-leninism-stalinismul cultural. Se va 
dovedi destul de repede cât de barbară este dogma după care 
schimbarea unei forme de stat și a unei organizaţii economice, 
în veacul XX, după atâtea veacuri de formaţie culturală a națiu- 
nilor europene, ar duce și la schimbarea omului în “umanitatea” 
lui, adică la “alt om”. Ceea ce poate face o formă de stat și 
economia corespunzatoare este să oprime sau să libereze cât mai 
mult o “umanitate” existentă a omului respectiv, nu să facă alta 
așa cum face niște fabrici. 

i Convingerea biruinţei finale a geniului propriu, întemeiată pe 
evidența spiritului românesc, o au cea mai mare parte dintre scrii- 
torii români calificaţi, cu deosebirea că cei afiători în Occident 
pot să-şi formuleze gândurile liber. Prin cei cincisprezece ani de 
activitate, gruparea ”Destin” și-a lămurit titlul în sensul căutării 
constantelor românești. Pe această cale a contribuit original și subs- 
tanţial, alături de toți cei ce-au scris cu demnitate și spirit critic 
în tot acest timp, la operaţia distanțării românești de marxism- 
leninism-staliniemul cultural. Intr'o viitoare istorie obiectivă a 
scrisului românesc, această activitate se va însuma cu toată cinstea 
cuvenită. 


Hori 
Freiburg i-B, Iunie, 1966. Si Atentie 


O LAUDA 


O revistă de cultură și literatură în exil este o aventură. Inutilă 
spun unii. Spirituală, spunem noi. Intr'adevăr niciodată nu ne vom 
lăsa convinși de toţi cei care cred că ne irosim zadarnic energiile 
scriind În românește, când ar fi mai bine să ne exprimăm într'o 
limbă străină, să ne integrăm unei literaturi “majore”. Nu negăm 
utilitatea exprimării într'o limbă de circulație universală. Ea este 
evidentă. Cu atât mai evidentă, cu cât ea naște scriitori ce duc 
faima românească în lume. (E drept că uneori, tot pe scară uni- 
versală, unii scriitori români găsesc nimerit, tactic sau interesant, 
să scuipe pe condiţia românească, amăgindu-se de propriile lor 
distanțe. Dar aceasta e o poveste tristă, ce va trebui scrutată, 
„cândva, în adâncul ei rânced). 

Exprimarea pe românește isvorăște dintr'o necesitate diferită: 
aceea de a avea, într'un fel, vocaţia grăirii în deșert. Suntem câţiva 
care nu ne putem scutura de această vocaţie. Puteţi să-i spuneti 
chiar blestem. Continuăm să scriem româneşte ca niște blestemaţi 
care-şi asumă, care-și organizează însă blestemul. Organizarea 
Ware—e drept — orizont. Dacă prin orizont se înţelege tiraj, 
cititori de masse, altfel spus, cu un cuvânt urât, succes. Dacă însă 
prin orizont se înţelege altceva, de pildă o anumită privire spre 
România, un anumit stil de a suferi suferinţa spirituală românească, 
apoi atunci avem orizont. Orizontul acesta stă în noi înșine, în 
conștiința noastră, mereu nefericită, atâta vreme cât nefericirea 
spiritualității românești este o realitate, Si nimeni dintre noi nu 
poate afirma că noaptea a luat sfârșit. Criza e permanentă, oricât 
de neașteptate sunt aspectele ei. 

Dar dincolo de aceste referințe circumstanţiale, blestemul e 
total. Scriem românește fiindcă orizontul e însuși deșertul în care 
stăm, strigăm și plângem. “Succesul”, nu e o categorie spirituală 
românească. Nu l-am întâlnit nicăeri în spaţiul românesc. Am dat 
în schimb, de tot ce i se împotriveşte:de pierzanie, de eșec, de 
murire şi de dor. Eminescu n'a avut și nu va putea avea “succes” 
Scriem româneşte pentru a ne apăra într'un fel, al nostru, singu- 
Tătatea pe care am moștenit-o, pe care am învățat s'o ferim de 
eficacitate, de rezultat. Cărţile pe care le scriem, revistele pe care 
le scoatem, n'au nevoe de cititori. Ele există, trebue să existe, şi 
atâta tot. Restul e literatură. Și noi suntem dincoace sau dincolo 
de literatură. 

Lă + L.ă 

Și acum o laudă: o revistă românească din exil a împlinit cin- 
cisprezece ani de existență. Un adevărat eveniment, dacă ținem 
seama de greutăţile excepţionale cu care are de luptat o publicaţie 
de acest fel. Primul număr al revistei "Destin" — fiindcă despre 
ea este vorba — apărea în lunie 1951 la Madrid. In acest prim 
număr, sta scris, în "Cuvântul înainte”: “Elitele intelectuale româ- 
neşti, aruncate de circumstanţele istorice tragice, prin care trece 
neamul nostru, dincolo de "Țară, constituie, pe măsura autentici- 
tăţii lor, nu simple mănunchiuri sau individualități deplasate din 
spaţiul lor normal de creiaţie în spirit, ci adevărate frânturi de 
“Țară, reprezentând întreg universul românesc, am putea spune 
un fel de monade de vieață și cultură românească. Nu se poate 
garanta acel proces indispensabil de continuitate culturală româ- 
nească, misiune ce incumbă în mod esenţial valorilor intelectuale, 
nu pot fi salvate din haos esenţele sufletului românesc, nu se poate 
produce fenomenul necesar de integrare permanentă în destinul 
neamului, câtă vreme elitele intelectuale operând în libertate, adică 
elementele de cultură obiectivă, aflate peste graniţă, nu sunt o 
prelungire rodnică, în neîncetată poziţie de veghe, a Patriei şi 
pământului românesc”. 

p Acum, după trecerea anilor, putem constata — simplu — că 
neîncetata poziție de veghe” a revistei a fost apărată cu un curaj 

-și cu un devotament exemplare. Poate că isbânda stă în sarcina 
pe care şi-a luat-o, dela început, revista de a refuza orice dogma- 
tism, orice împietrire ideologică. “Nu este vorba de a fixa aici o 
poziție dogmatică—sta scris în continuare, prin cuvântul de în- 
„ceput. Nu este nici măcar cazul de a susţine o atitudine doctrinară 
mai mult sau mai puţin personală. Când destinul unui neam este 
aruncat în balanță pentru veacuri, reacţiile lui intime nu sunt 
„expresia dogmatismelor intelectuale, și nici nu-și află reazem în 
“poziţii doctrinare academice. In aceste împrejurări se operează un 
fel de reducție la esenţele ultime, vitale ale sufletului său, o con- 
„centrare maximă pe linia permanenţelor sale istorice, o proiectare 
pe planul cotidianului, a instinctului naţional, încolţit din mii de 
-părți, treaz la toate loviturile.” 

“Permanenţele istorice” și spirituale românești au fost slujit» 
„de revista "Destin” aşa cum trebue: cu luciditate și cu entuziasm, 
cu grijă şi cu îngrijorare. Dar mai ales cu ţinută. Revista n'a 
„confundat niciodată lupta cu răfuiala. Lucru, deosebit de important. 
Lup:a ne este impusă de istorie și trebue s'o ducem, fără concesii. 
Răfuiala trebue lăsată acelor publicaţii — puţine — în care sau 
trezit peste noapte, și peste exil, niște ini care își spun singuri 
gazetari și care confundă libertatea de expresie cu expresia auten- 
-tică a libertăţii. Libertatea adevărată, revista ”Destin” şi-a impus-o 
„ca obsesie. In cei cincisprezece ani de apariţie, sau întâlnit aici 
scriitori, cărturari şi gânditori de toate opiniile. Revista le-a înlesnit 
„dialogul și confruntarea, exprimarea neliniștilor şi căutarea 
-nădejdilor. 

Făuritorul acestui atelier spiritual este scriitorul George 
Uscătescu, Autor a numeroase cărți scrise în limbi străine și a 
-sute de articole şi ezseuri, răspândite mai ales în publicaţiile 
spaniole și italiene, George Uscătescu ne dă o minunată pildă de 
“fidelitate faţă de scrisul românesc. 

Destinul ”Destinului” se confundă cu un anumit stil de a fi şi 


„de a rezista. 


Paris, lunie, 1966. > Virgil Ierunca 


“DESTIN” SI PERMANENTA CULTURII ROMANESTI 


Patru foi de hârtie, un titlu, câteva nume-iată cum se prezintă 
revista "Destin” editadă la Madrid de un grup de scriitori și in- 
telectuali români exilați, sub conducerea lui George Uscătescu, 
pentru a înfăptui un bilanţ care, din toate punctele de vedere, 
nu poate fi numit decât excepțional. 

In cele patru foi de hârtie găsim titlurile celor nouă cărți apărute- 
până azi în "Colecţia Destin” şi numele colaboratorilor care aw 
dat conţinut celor 15 volume ale revistei. 

Dar dacă încercăm, măcar o clipă, să ne uităm dincolo de 
nume și de titluri, vom găsi, nu fără mirare, o luptă eroică, în 
timp și în spaţiu. de care este legat însuși destinul culturii româ- 
neşti într'o epocă în care aceasta a fost și este mai grav și mai 
profund ameninţată de înstrăinare, şi de înfeudarea într'un spațiu 
cu care n'are și n'a avut niciodată nimic în comun. 

Primul caiet al revistei ”Destin” a apărut în Madrid în 1951. 
Stalinismul cel mai cumplit bântuia în așa numită Republică Po- 
pulară, unde o literatură de lachei și slugi era făcută sub condu- 
cerea unor “tovarăși” ca Marcel Breslașu, Mihai Beniuc, M. Roller, 
care descopereau avantagiile “realismului socialist”, Ja fel cum des- 
coperă azi avantagiile așa numitei liberalizări, care nu sunt decât 
cămăși de forţă, în care eri și azi a fost închis spiritul românesc. 

Acest spirit care, până și în anii cei mai negrii ai teroarei a 
reuşit să se menţină liber, s'a manifestat în mod permanent în 
paginile revistei ”Destin”, unde dincolo de orice bisericuţă, de- 
oricare cenaclu sau curent de partid, s'au întâlnit nume atât de 
diverse şi atât de reprezentative, ca acelea ale unor scriitori sau 

„gânditori, poeţi sau esseiști ca Zevedei Barbu și Grigore Cugler. 
Alexandru Busuioceanu și Grigore Gafencu, Mircea Eliade și 
Vintilă Horia, Horia Stamatu și N. 1. Herescu, Virgil Ierunca și 
Basil Munteanu, Pamfil Şeicaru şi N. P. Comnen; nume, desigur, 
luate la întâmplare din catalogul prezentat în foaia de care am 
amintit, dar care, la un loc, reprezintă o afirmare definitivă a 
spiritului românesc în vremurile cele mai grele pentru existența 
„culturii naţionale. 

In Destin” au apărut, când la Bucureşti se tipărea un roman 
înfam care elogia Canalul Dunăre-Marea Neagră, sub amăgitorul 
şi slugarnicul titlu “Drum fără pulbere”, cele mai româneşti pa- 
gini ale unui spirit universal ca Alexandru Busuioceanu. Și tot în 
”Destin” era de găsit scrisul lui Pamfil Șeicaru, în anii în care 
şantagistul Zaharia Stancu umplea paginile ziarelor pe care nu le 
“citea nimeni-afară de robii obligaţi să se adune în şedinţe de 
“partid... 

Numai cine, ca noi, a stat nopţi întregi aplecat peste un mi- 
meograf la tropic, asudând la 40 de grade ca să tragă foi albe cu 
poezie românească la Rio de Janeiro, numai cine a lipit mărci 
poștale pe plicuri în care se trimeteau foi volante pentru abona- 
mente iluzorii, poate să-și dea seama ce înseamnă acești 15 ani 
ai revistei ”Destin” — pentrucă o revistă, şi încă o revistă româ- 
nească în exil, nu se face numai din hârtie și cerneală. 

Intr'un exil românesc care, din păcate, n'a fost materialmente 
generos cu literatura, cu această excepţională literatură pe care o 
fac scritorii români din Occident, într'un exil românesc care încă 
n'a fost în stare să editeze Opera Complectă a celui mai mare poct 
al acestui exil (și-al unuia dintre cei mai mari poeţi ai literaturii 
românești contemporane, ne referim la Aron Cotruș), întrun exil 
“care încă n'a reușit să afle un “Mecena” dispus să cheltuiască o 
“mie de dolari pe an pentru un Premiu Naţional de Literatură 
“Liberă—existenţa revistei ”Destin” și apariţia cărților care poartă 
pecetea “D” este o înfăptuire pe care prezentul o înregistrează 
ca pe-un punct de onoare, și viitorul, adică Istoria, o va așeza 
“între cele mai de seamă realizări ale amarilor ani între 1944-1966. 

Scriu aceste pagini de la geamul meu din Pacific, și, azi mai 
mult ca oricând, de la distanţă şi contra distanţei, îmi dau seama 
„că aceia dintre noi, care, într'o zi vor avea privilegiul să se în- 
toarcă într'o Țară liberă (nu liberalizată...), nu se vor întoarce nici 
cu vilele din Mar del Plata, sau Nice, nici cu Cadillacurile sau 
Buickurile de ultimul tip, ci, întrun cufăr sau într'o ladă, cu 
colecţia revistei ”Destin”, care, alături de “Fiinţa Românească” 
şi “Revista Scriitorilor Români”, înfăptuiri de dată mai recentă 
dar de merit egal — vor putea lega, acolo, în Țară, firul rupt de 
Istorie, pe care ”Destin”, l-a urmat în mod exemplar În aceşti 
15 ani. 

Asta e tot ce rămâne. Restul, fum și părere. 


Ștefan Baciu 
Honolulu-Hawaii, lunie, 1966. 











j PENTRU O ANIVERSARE 


Nu-mi plac În general aniversările, nici ale inșilor, nici ale 
„entităţilor, decât poate ca prilej de desfătare sau de întâlniri. O 
aniversare îmi pare numărătoarea necugetată a bornelor de pe par- 
„cursul spre sfârșit; şi un proces verbal de constatare a înţepenirii 
treptate în ceva ce nu va mai înverzi. 

Dar aniversarea unei publicaţii românești în streini, scapă 
„din subiectiv, Aniversarea înseamnă atunci comemorarea unei 
-sforțări şi mai ales când după 15 ani publicaţia apare încă, o 
stăruință plină de interes. De aceea răspund la invitaţia diui 
„Uscătescu nu din curtenie, ci cu gândul de a încerca pe scurt situa- 
rea revistei "Destin" în orientările românești. 

Nu mă voi opri, fiindcă desigur o vor sublinia alţii, la core- 
laţia semnificativă sau nu, dintre revistă și titlul Destin”. Un 
titlu poate să spună mult sau nimic. Importanţa unei reviste stă 
În conţinut. Şi un prim merit al Destinului” este acela de a avea 
azi o greutate indiferent cu ce nume ar fi fost botezată când s'a 
nă-cut. 

"Destin” a apărut când războiul din Corea bătea din plin. Și 
„când mulţi, foarte mulţi, încă îl credeau ca începutul unei cru- 
-ciade, deși destituirea lui Mac Arthur spunea mult. Notez ca re- 
marcabilă îndepărtarea Destinului de euforia de cruciadă de atunci. 
Din intuiţie, din judecată sau din temperament, radacția Destinu- 
ui şi-a întocmit un program publicistic ca un fel de gospodărire 
intelectuală pe timp lung. Tot felul de probleme și din toate ma- 
teriile, drept, sociologie, istorie, filosofie, teologie, literatură, artă, 
„economie, au fost expuse în Destin. De oameni cu nume sau de 

oameni cumpăniţi. Destin s'a ferit de răscolirea patimilor de ac- 
tualitate sau de aventura anticipării în idei. A preferat cursul 
cunoașterii sigure, unui avânt profetic în obscur. Atitudinile pro- 
fetice sunt riscante și oamenilor de răspundere nu le place riscul, 
nici măcar intelectual, care poate să însemne foarte bine, cu voe 
sau fără, şi o înşelăciune. Așa “Destin” a câștigat încrederea 
categoriilor responsabile, sigure că nu vor găsi acolo o înşelare 
în așteptări. 

Din această socotire în conduită n'a rezultat nici un conserva- 
tism desuet, nici un refuz metodic de mesagiu, cum se spunea 
până mai ieri. In scrisul din Destin” se găsesc “semne”, mai 
ales în povestiri și în poeme, la Eliade, Stamatu, Caranica, Vin- 
tilă Horia, la alţii. 

Dar atunci cum se situează ”Destin” în configurația româ- 
neazcă? Vechile poziții de “stânga” și de “dreapta” au degenerat 
prin consumare istorică în convenţionalism. In schimb “Centrul” 
pare din nou valabil, culegând în plus prin înclinări alternative 
ce mai rămâne din “stânga” și din “dreapta”. Astfel prin problema- 
tica tratată până acum, "Destin” s'a situat la “centru” și dacă știe 
și mai departe să rămână acolo, poate servi la întâlniri convergente, 

Desigur, toţi fondatorii, ca domnii Popovici, Răuţă, Coterlan, 
etc., au merite bine cunoscute în existența Destinului dealungul 
anilor. Dar răspunderea neisbutirii ar fi purtat-o mentorul, adică 
dl. George Uscătescu. Ca atare i se cuvine un loc deosebit în ierarhia 
reușitei... Odată cu sublimarea unor anumite corosivități din primii 
ani ai tinereţii, dl Uscătescu a câștigat prin meditaţie, experiență 
și îmbogăţire a cunoașterii, calitatea unui fruntaș în cultura româ- 
nească și europeană. In fiecare an, opera dlui Uscătescu crește, 
din 1949 până astăzi. Şi mai ales ceeace trebue să i se recunoască 
este contribuţia substanțială la caracterizarea culturii românești 
în raport cu cea occidentală. Dl Uscătescu reprezintă în lumea 
iberică și chiar dincolo de frun'ariile ei, o semnătură românească 
importantă. 

Decada a intrat în cea de a doua jumătate. Până la sfârșitul 
ei, precum era de prevăzut de când a început şi cum se vede bine, 

urmărim cursul unor mari prefaceri de care se resimte și se va 
resimţi încă mai mult, România. Poziţia culturală a fost omologată 
în acelaș timp și ca singura cale de eficenţă politică a elementelor 
românești din libertate. De altfel, cum scria undeva Thomas Mann, 
“orice demers spiritual comportă un demers politic. In timpu- 
vile noastre de desagregare a așezărilor și deci de degradare a 
artei politice, cultura este singurul remediu de reintegrare a poli- 
ticei în artă și în știință”. Dar în ciuda înfăţișerilor explosive și 
anarhice de toate soiurile, politicul așa nedeslușit și tehui cum se 
arată, apasă cu o greutate de colos succesiunea prefacerilor în: 
lume. Numai cei cu adevărat iniţiaţi vor fi în stare să discearnă 
un fir îndrumător spre reconstituirea de noi fundamente și forme. 
Și numai acești puţini vor supravieţui mental pentru a putea fi 
de folos României la regăsirea unei identități proprii și creatoare- 


M. F. Enescu 
Freiburg in Breisgau, lunie, 1966. 








ANIVERSAREA REVISTEI “DESTIN” 


În general viața revistelor literare este scurtă. Apariţia e 
Aegată de circumstanţe sociale, istorice, politice, ce produc frămân. 
tări, războaie, prefaceri, aducând cu sine întreruperea sau dis- 
pariţia totală. Arareori vom asista la ccmemorări ce depășesc 
deceniile. 

Cu atât mai problematică este existenta unei publicaţii lite- 
rare în exil. Smulsă din mediul naţional, limitată la un număr 
foarte restrâns de cetitori împrăștiați întrun univers prea vast. 
supusă bombardamentului nemilos al criticei compatriote, dar nu 
și la bombardamentul milostiv al fondurilor cari să-i asigure 
permanenţa, o bună revistă literară dincolo de graniţele firești, se 
poate asemui cu cele mai anevoioase întrepinderi. Câte publicaţii 
românești pornite cu elanul tuturor începuturilor, nu au decedat 
«decând suntem în pribegie! 

Acum cincisprezece ani un intelectual de subtilă esenţă, porni 
la drum cu un bagaj de iluzii, cu foarte mult curaj și românszască 
stăruință. Il chema, ca și astăzi, George Uscătescu, literat şi filo- 
sof, tânăr profesor la Universitatea din Barcelona. Cu vie emoție, 
noi cei răspândiţi pe meridianele unei lumi ce până atunci nu 
fusese a noastră decât cu gândul, am primit și sorbit întâiul număr 
al revistei din Madrid întitulată sobru "Destin”. Titlu de enorniă 
responsabilitate, de imens conţinut, amestec de dramă și victorii, 


ÎN e întrtageri și aspirații. Ca orice deatin, 


Nu e vorba de o simplă revistă literară, la îndemâna ştiutorilor 
sau neșliutorilor de carte, dispuși a petrece o oră de lectură agre 
abilă, Conţinutul "Destin" -ului, ermetic pe alocurea, se adresează 

unui lectorat restrâns, specializat sau preparat, în nici un caz 
obișnuitului “mare public”. Cultura populară este una, iar cre- 
atia intelectuală este alta. 

In paginile revistei ce din 1950 şi până astăzi a apărut fără 
întrerupere, şi-au dat întâlnire ilustre condeie, de n'ar fi să cităm 
doar câteva nume de viu răsunet: N. [. Herescu, Al. Busuioceanu, 
Mircea Eliade, Vintilă Horia, Basil Munteanu, N. D. Ciotori, 
Gr. Gafencu, N. Comnen, C. Meţianu, Gr. Nandriş, V. Buescu, 
Alexandrina Mititelu, O. Bârlea, Virgil Ierunca, |. D. Coterlan, 
1. Popinceanu, Stan Popescu, Zevedei Barbu, Mircea Popescu, 
Mihai Niculescu, C. L. Popovici, A. Răuţă și atâţia alţii ce ono- 
rează știința și literele românești în lume. 

Douăzeci. și cinci de volume aparute în editura "Destin" în: 
decursul celor 15 ani de activitate, adaugă desigur o importantă 
contribuţie culturală la menţinerea unui nivel de elevată spirituali- 
tate în Occidentul românesc. 


J. N. Manzatti 
Milano, Mai, 1966. 

S'a spus despre cifre că au o elocință a lor proprie. Când este 
re de SI, sau opere omenești, un singur număr tă câteodată 
sulicient ca să exprime un șir izări i 
„n vedem şir de realizări remarcabile, demne de 

_Un deceniu și jumătate de activitate a unei Edituri și de 
neîntreruptă apariţie a unei Reviste româneşti într'o țară străină 
ad i s ospitalieră, este desigur o realizare dintre acelea sue 

să fie comentate cu admiraţie. Este închipui 
câte dificultăți au trebuit să fie alia pepeni iba Scate, 
pentru obţinerea unui asfel de rezultat. Dar nu acesta este iară 
merit ce trebue relevat în cazul Editurei și Revistei “Destin”, care 
împlinesc 15 ani de activitate. Ci trebue relevat mai ales apontul 
pe care îl reprezintă ele în marea sforțare a spiritului românesc, 
de a se manifesta în lumea liberă, și de a-si expune ideile în 
măsura în care intelectualii români au reușit să evadeze din die 
» Aa la care sunt supuși înlăuntrul frontierelor ferecate ale 

Inlăuntrul acestui efort românese, astăzi prezent în toate 
trele culturale ale lumii occidentale, cele douăzeci si cinci râzi 
lume publicate de Gruparea “Destin” — între cărți și acid 
constitue desigur una dintre contribuţiile cele mai de seamă. Ma- 
terialul cuprins În aceste volume are valoarea lui intrinnoă. Dar 
are şi o altă valoare, care trebue subliniată: aceea de a pene 
viu interesul pentru "Țară, nu numai al Românilor ce-și trăesc zilele 
me de patria lor, ci și al prietenilor ei din lumea liberă, al 

ror număr este important și trebue întreținut. Ori, pentru pu 

prieteni ai Românei, prieteni adevăraţi, care au CimOspui a și au 
iubit-o în anii dinainte de războiu, în epoca de desăvârgire na- 
ţională și de rodnică independenţă, pentru acești vechi. prieteni, 
România de astăzi este o lume foarte diferită de ceeace AD cunoecut 
ei; este o naţiune care a rupt — cu câtă durere — legăturile ei 
cu lumea liberă, o naţiune “absentă”. ALR 

Această Românie perdută temporar, o înlocuesc astăzi fiii 
ei intelectuali de peste hotare, iar operile lor o reprezintă, În lu- 
crările publicate de aceşti autori Români trăeşte România cea 
adevărată, aceea pe care prietenii ei au cunoscut-o în tout Deci, 
prin operile scriitorilor din exil, România se Tue prezentă 
în Occident, iar glasul ei se face auzit. Aceste cărţi și aceste zeita, 
umplu golul lăsat de patria subjugată, și sunt menite să devină 
trăsătura de unire dintre România Liberă a trecutului recent, și 
România Liberă a viitorului apropiat. : 

Printre intelectualii Români din străinătate Gruparea din Ma- 
drid ocupă o poziţie de vază. Alcătuită de personalităţi cunoscute 
în ţară pentru activitatea lor, numără astăzi printre «i nume care 
au dobândit faima internaţională în lumea de după războiu. Este 
suficient să menționăm numele lui George Uscătescu, Directorul 
Revistei, Editurii și Grupării “Destin”, sau al lui Vintilă Horia, 
ca să ne fie recunoscut că nu exagerăm. 

Pe de altă parte, numărul autorilor Români, care au colaborat 
la Revista “Destin” editată de această grupare, este impresiotianl. 
Depășeşte cifra — iarăşi elocinţa cifrelor — de 50, din care, 
neputând să menţionăm pe toţi, spicuim doar câteva nume: Ze- 
vedei Barbu, Al. Busuioceanu, G. M. Cantacuzino, N. D. Ciotori, 
Grigore Gafencu, N. I. Herescu, V. Iasinschi, Virgil Ierunca, L. 
Protopopescu, Ion Raţiu, V. V. Tilea,, Grigore Nandrie, Grigore 
Cugler, Mihai Niculescu, St. Chendi, Amzăr, Basil Munteanu, A. 
Rauţă, s. a. Iar “Colectia Destin” a editat mai multe volume ten 
nate: C. L. Popovici, |. D. C. Coterlan, N. Petrescu Comnen, Mir- 
cea Eliade, Horia Stamatu, Nicu Caranica, s. a. Printre scopurile 
urmărite de gruparea “Destin” sunt, în primul rând, creațiunea 
spirituală în cea mai deplină libertate, și apoi prezentarea unei 

ontologii a culturii românești, prin studii și analize cuprinzătoare, 
profunde, lucru care pare-se că nu se făcuse până acum nici chiar 
în România. 

Așa dar, componenţii acestei grupări au de arătat realizări 
demne de toată lauda, și recunoscându-le meritul, cinstim în per- 
soanele lor tot exilul românesc. 

Dar această aniversare ne dă prilej să facem și alte reflecţii, 
de ordin mai general. Spuneam mai sus că vedem cum renaşte o 
Românie Liberă, întrun viitor nu prea îndepărtat. Nu este nevoie 
de o mare viziune ca să ne convingem de acest lucru: evoluţia 
evenimentelor către acolo ne duce. Un adevăr fatal și iremediabil 
pentru acei ce au încercat să impună o nouă ordine “revoluţio- 
nară” destinelor omenești: evoluţia lucrurilor n'o pot împiedica 
puternicii zilei, de oricâtă îndârjire ar face dovadă, Istoria ne 
învaţă că revoluțiile nu sunt decât simple episoade trecătoare dea- 
lungul evoluţiei de mii de ori milenare, a omenirei. In definitiv, 
evoluţie înseamnă progres, iar revoluțiile bazate pe ura de clase 
nu fac decât să întrerupă mersul normal al popoarelor către 
progres. 

După aproape cincizeci de ani de exagerări şi aberaţiuni mar- 
xiste, se pare că lucrurile au început să se potolească chiar în 
țara care, prin experienţele ei revoluţionare, a tras un lung şir de 
nenorociri asupra poporului ei. Insă, pentru ca viața să se norma- 
lizeze complect acolo, este nevoie ca revoluţia să cedeze complect 
pasul evoluţiei. Așa se și întâmplă, dealtfel. Atunci se va putea 
evalua și paguba inmensă care a fost pricinuită acelui popor, al 

cărui mers evolutiv spre progres a fost întrerupt brutal de revoluţia 
roşie. Lucrurile, dealtfel, vorbesc prin sine, după cincizeci de ani 
de evoluţie în Occident, și de revoluție “socială” în Orient. 

Meritul acelora care au meditat asupra acestor probleme, și 
care au încercat, prin gândirea lor, să salveze naţiunile libere de 
nenorocirea unei revoluţii de tipul roșu, sau să scurteze perioada 
de tranziţie din revoluţie în evoluţie, a popoarelor deja subjugate, 
este imens. România are marea satisfacţie de a conta printre ei 
un număr însemnat de fii aleși ai ei. 

Asa dar, timpul este aliatul evoluţiei; dar evoluția lucrează 
pentru eliberarea naţiunilor victime ale marxismului. Această doc- 
trină politico-socială anacronică, care şi ea evoluează, însă 
în sens invers: chiar sub ochii noştrii, din comunism divine so- 
cialism — în sensul ortodox al cuvântului — iar din socialism va 
deveni, fără doar si poate, Democraţie, astfel cum o concep fi o 
practică naţiunile occidentale libere. 


George Hurmuziadi 
Atena, lunie, 1966. 


UN NUME FATIDIC 


Habent sua fata libelli... 

lar când, pe deasupra, publicaţia se mai numește și "Destin”, 
soarta nu-i poate fi decât favorabilă. Cele cincisprezece numere 
apărute până acum din revista dela Madrid — și fiecare o carte — 
sun! dovada cea mai elocventă a unei nașteri sub steaua bună a 
românului și a unei creșteri prospere. La umbra ”Destinului” s'a 
„desvoltat, apoi, o colecţie de opere filosofice, literare, istorice, din 
„care ceva e sortit să rămână. Ce și cât anume, nu vom fi noi a 
decide. Alţii, după noi, vor alege cu mai mult discernământ și mai 
puţină patimă. Ceea ce e sigur e că publicaţia din Spania a fost 
uma dintre primele, la un anumit nivel, În exilul nostru; și cea care 
a dovedit — lucru deloc indiferent — o putere de rezistență până 
:acum neîntrecută. 

Meritul îi revine, neîndoios, fondatorului, directorului și anima- 
torului revistei: domnului profesor Uscătescu, care dă Destinului”, 
-să spunem așa, cu eseurile sale iniţiale, un ton ideologic. Cuprinzând 
material foarte variat, cele cincisprezece volume prezintă totuși un 
„caracter unitar, pe care i-l asigură tocmai articolele de fond, uneori 
;adevărate și dense studii, ale directorului. Linia de bază, dacă nu ne 
înșelăm, e aceea a unui naționalism creștin, care nu se închide în 
sine, ci participă în sens critic întreaga problematică a lumii în 
care trăim. Cât de opace apar chiar cele mai acreditate publicaţii 
periodice din țară, constrânse la o viziune parţială și unilaterală a 
lumii, față de ”Destinul” dela Madrid, cu orizonturi atât de larg 
„deschise spre toate punctele cardinale ale filosofiei şi culturii con- 
temporane! 

Lăudând, e drept, calitatea revistei, nu trebuie să uităm sacri- 
ficiile de energie şi de mijloace bănești care-i stau la temelie. Fie- 
care număr e o muncă și o cheltuială, pe care cine scrie aceste rân- 
duri e în măsură să le aprecieze și să le admire. Cu atât mai mult 
cu cât ştie bine că orice realizare de acest gen până la urmă apasă 
pe umerii unui singur om. 

La această aniversare, ce-i putem ura, din suflet, prietenului 
George Uscătescu și confraţilor care-i stau alături? Ca ”Destin” 
să-și onoreze și de aci înainte numele fatidic, lăsând o urmă dura- 
bilă în cultura românească. Prin astfel de iniţiative și opere, exilul 
nostru trăește; și ajută, în fond, și oamenilor de carte de acasă, 
care pot baza apelul lor către puterea politică pentru un dram în 
plus de libertate fluturând în mâini. ca o confirmare a beneficiilor 
libertăţii, o publicaţie de înaltă ţinută ca ”Destin”, 


Mircea Popescu 
Roma, Iulie, 1966. 





DESTIN: ACTIUNE, CULTURA, LIBERTATE 


Când în 1948, așa zișii reprezentanţi ale unor destul de vetuste- 
ideologii de partide politice, încercau între ei coagularea unei gru- 
pări de reprezentare românească în afara Țării, pentru a capta 
astfel dreptul de control — dar nu şi de răspundere — asupra 
marei drame românești, și când acel mănunchi de domni şi dom- 
nișori, — cari în baza unor certificate de dubioasă valabilitate 
politică și a unor şubrede dar de multe ori interesate legături cu 
diversele “Birouri” sau anti-camere de “Cancelarii” ale locurilor- 
de pe unde se găseau, — au reușit până la urmă să se aranjeze: 
între ei și să se auto-decreteze în singurii depositari ai Institu-- 
tiilor naţionale, cea mai mare parte a românilor de peste hotare, 
cari fie din entuziasm, fie din motive personale, se găseau extra-- 
muros, au fost nevoiţi să asiste absolut peputincioși la toată aceas- 
tă arogantă luare de poziţie. 

Marea massă românească, conglomeratul acela de entuziasm şi 
elan, s'a văzut respinsă dintr'un început de la orice iluzie de par- 
ticipare sau posibilitate de colaborare la Cauza, cu care era justi- 
ficat și autentic să se identifice. — Dureros și dezolant. — Oamenii 
cari revendicau egalitate, libertăţi şi drepturi pentru cei de Acasă, 
În numele adevăratei Democraţii, nu au vrut şi nu au ţinut seamă 
nici un moment, de sentimentele și opinia marei masse româneşti 
de peste hotare. 

Puținele contacte care s'au putut lega cu pseudo-organismele- 
nou formate, au condus la sfaturi care concludeau la o subtilă îm- 
pingere a elementelor românești, la o împrăştiere și la o difuzare: 
rapidă, în țări cât mai diverse, Voit sau nu, rezultatul apărea clar.. 

Pulverizată în oele patru colțuri ale lumei, influența sau potenţa 
acestui suflu de românism nu trebuia să incomodeze pe nimeni, 
nici în imediatul de atunci şi nici într'un viitor mai îndepărtat. 
Implicit se ajungea prin acest subterfugiu abil şi la anularea de- 
finitivă a statutului politic al Exilului românesc, prin transforma- 
rea lui într'un fenomen de Emigraţie. 

Deci, concluzia la care trebuia să se ajungă, era ca totalitatea 
Exilului să-și piardă orientarea pentru care se găsea în afara ho- 
tarelor, să nu mai incomodeze pe nimeni și automat declasându-se 
politiceşte, să rămână acea supra structură politică românească, 
în afara Tărei fără nici o posibilitate de control sau tragere la 
răspundere din partea cuiva. Năuciţi și ulceraţi sufletește din cauza 
situaţiei și atmosferei ce au întâlnit, cea mai mare parte fără re- 
surse materiale de vreun fel, Exilul românesc, s'a găsit imediat 
plutind într'o realitate care era mai mult decât deprimantă, 

In același timp. puţinele posibilități organizate de asistenţă 
morală sau materială care reușeau sau încercau sa realizese ceva, 
erau minime şi nu puteau să facă faţă unei avalanşe de nevoi ce 
devenea îngrijorătoare. In fața acestei situaţii exasperante şi de 
dezorientare complectă, marea majoritate regrupându-și gândurile 
şi ultimele resturi de energie, nu a putut face altceva decât să ajungă 
la concluzia că idealurile politice, conservarea integrităţei fizice, 
morale și intelectuale, erau chestiuni pe care ei însiși trebuiau 
-să şi le apere și conserve, pentrucă de nicăieri nu ar fi putut avea 
-sau întâlni vreun reazim eficace. 

In acel moment de împlinire a disperărei sa ajuns la cris- 
talizarea rupturei definitive a Exilului. 

De o parte a rămas, acel mănunchi foarte restrâns de oameni 
„obosiţi cari continuau comod și interesat să se prezinte drept con- 
ducători ai Cauzei româneşti, și, de cealaltă parte, marea massă 
românească, amorfă, modestă sau chiar anonimă, în începutul 
prezenţei ei în străinătate. 

Anii au trecut. Mulţi, nespus de mulţi. Elementele Exilului ro- 
mânesc împrăștiate, risipite și pierdute în toată Diaspora, conti- 
muând a purta ascuns în suflet desgustul întâlnit în afara Țării 

și durerea lăsată Acasă, și-a regăsit chemarea concentrându-se și 
zbătându-se îndârjit pe planuri profesicnale de o diversitate fără 
limite, ajungând la realizări și împliniri, cari au depășit de multe 
-ori Închipuirea cea mai optimistă. Urmând liniile educaţiei sau a 
instrucției cari au fost singurele bagaje care au putut să le aducă 
«cu ei de la casele lor şi se le poarte în fără limita adresă spre care 
porniseră, ei s'au agitat, au muncit și au ajuns la rezultate profe- 
sionale și morale care reprezintă azi evidenta stimă și consideraţie 
a localnicilor lângă cari s'au așezat și lângă cari trăesc în prezent. 

S'a întâmplat însă că, intrându-se dintr'un început în o li- 
bertate totală de gândire și acţiune, — neputând fi determinat nici 
ulterior spre anumite poziţii politice —, Exilul românesc, a făcut 
între timp fenomenul celei mai pure sinteze de noţiune existenția- 
listă și în absenţa ori cărei interdependenţe de fapt, el nu mai vrea 
astăzi să fie subjugat la discipline, considerente sau principii, care 
„ar putea înfeuda sau deranja cumva complecta lui libertate. Așa 
se explică de altfel aparenta desunire a Românilor din Exil. Pa- 
rametrul pe care însă se găsesc complect uniţi și care formează 
„esenţa principiului ideologic al tuturor Românilor din afara hota- 
relor Tării, este convingerea fermă că ei vor realiza simbolul le- 
gendei Meșterului Manole, reclădind adevărata Românie de mâine, 
la temelia căreia au îngropat imense sacrificii și dureri. 


Fără să lase vre-un moment să se refuleze în ei sentimentele 
și idealurile majore pentru care luaseră protestatar drumul străi- 
nătăței, continuând a trăi fiecare cu icoana bunilor lor, numele 
„de român a devenit o realitate positivă, care impune azi prin pre- 
zența activă a acestei totalități românești răspândită pretutindeni. 

Faptul că într'o sforțare supra omenească, el nu a făcut com- 
plex de Ahasverus și nici de Emigraţie, că în condiţii mai mult 
-decât dificile a putut realiza oameni a căror rezultate profesionale 
fac cinste, proectează și impun aureole Cauzei, pentru care ne 
găsim aici și nu încă în Tară, constituie marea justificare a auten- 
ticităţei și importanţei Exilului românesc; iar prin energiile lui 
„creatoare, — care sunt singurii factori polarizatori ai lui, — poate 

să-și formeze asfel conturul și să capete o expresie vie a Identi- 
tităței lui. 


îi 0 


Autorul acestor rânduri nu face parte din Gruparea Destin” 
și ține să menţioneze că gândurile și reflecţiile reproduse mai sus, 
nu-l angajează ca atare, decât pe el. 

Mărturia dată aici, o justifcă prin faptul, că consideră exis- 
tența Destinului” şi continuitatea apariţiei acestei reviste timp 
de atâţi ani, precum și întreaga, splendida și enorma activitate a 
prietenului său, profesorul George Uscătescu, ca unul din marile 
și interesantele triumfuri ale Exilului românesc. 


Madrid, Iulie, 1966. Stejan Chendi 





CUVANT LA URMA 


Mein ist 
Die Rede Vom Vaterland. Das neide 
Mir keiner. 
(Hălderlin) 


Revista și Colecţia "Destin” au împlinit cincisprezece ani de 
„existenţă. lată-ne, deci, la un prim popas și la o aniversare. Doctrina 
întâiului volum nu și-a pierdut, din motive care continuă să fie 
dramatice, o iotă din actualitatea ei. Suntem încă siliţi a creia în 
libertate, dincolo de Țară. Libertatea s'a înrădăcinat în noi-rană 
adâncă-ne-a încordat sensibilitatea ca un arc întins la maximum. Ea 
refuză termenii de circumstanță ai “liberalizării”, se vrea întrea- 
gă, desăvârșită, în căutarea calmă. implacabilă, a unui om plenar, a 
cărui omenie și libertate sunt roade a unei mari suferințe. 

Am vrut să aștern pe hârtie un "Cuvânt la urmă”. Dar pagina 
mi la refuzat, cu dârzenia marilor fidelități. Şi a cerut cu încă- 
păţânare prezența aici, temei și dovadă a aventurii trăite, a acelui 
"Cuvânt Inainte” cu care cel ce semnează acest scurt Cuvânt de pe 
urmă, a pornit la drum în acel îndepărtat, dureros, Iunie 1951: 

Această nouă publicatie care îşi face apariția peste hotarele 
Țării, nu ar dori să fie, pur și simplu, o nouă manifestare 
culturală a Românilor în exil. Iniţiatorii ei, ţin să-şi mărturisească, 
înainte de orice, o atitudine, pe care ei ar vrea s'0 fixeze ca în- 
dreptar al scrisului lor. Această atitudine constă în aceia că ei 
consideră fenomenul emigrației ca un proces de dezintegrare istorică 
şi spirituală și ca atare, mentalitatea de emigrant drept o atitudine 
spiritualmente stearpă. 

Elitele intelectuale românești, aruncate de circumstanţele istorice 
tragice, prin care trece neamul nostru, dincolo de Țară, constituie, 
pe măsura autenticității lor, nu simple mănunchiuri sau indivi- 
dualități deplasate din spaţiul lor normal de creiaţie în spirit, ct 
adevărate |rânturi de Țară, reprezentând întreg universul românesc, 
am putea spune un fel de monade de vieaţă și cultură românească. 
Nu se poate garanta acel proces indispensabil de continuitate cul- 
turală românească, misiune ce incumbă în mod esenţial valorilor 
intelectuale. nu pot [i salvate din haos esenţele sufletului românesc, 
nu se poate produce fenomenul necesar de integrare permanentă 
în destinul neamuiui, câtă vreme elitele intelectuale operând în 
libertate, adică elementele de cultură obiectivă, aflate peste graniţă, 
nu sunt o prelungire rodnică, în neîncetată poziţie de veghe, a 
Patriei şi a pământului românesc, 

Nu este vorba de a fixa aici o poziție dogmatică. Nu este nici 
măcar cazul de a susține o atitudine doctrinară mai mult sau mai 
puţin personală. Când destinul unui neam este aruncat în balanță 
pentru veacuri, reacțiile lui intime nu sunt expresia dogmatismelor 
intelectuale, nici nu-şi află reazem în poziţii doctrinare academice. 
In aceste împrejurări se operează un fel de reducție la esenţele 
ultime, vitale, ale sufletului său, o concentrare maximă pe linia 
permanenţelor sale istorice, o proiectare pe planul cotidianului, a 
instinctului național, încolțit din mii de părți, treaz la toate 
loviturile. 

O revistă de cultură românească, în măsura în care vrea să 
fie o modestă expresie a destinului românesc în ceasul de aţă, 
nu poate jace abstracție de această realitate enunțată. Căci numai 
în functie de ea, noi putem participa nu numai la drama în sine, 
ci la consecințele ei viitoare, la plămădirea formelor de mâine. 
Căci numai în spiritul ei, noi putem rămâne credincioși postula- 
telor majore ale culturii noastre, așa cum s'a manifestat ea, dela 
Mihail Eminescu încoace: o cultură cu posibilităţi universale, cu 
responsabilități universale, 

Nu avem pretenţia, curentă în orice fenomen de emigrație, 
de a umple un gol istoric, de a garanta evoluția unui proces necesar, 

întrerupt în spaţiul său de evoluție normală. Noi nu credem în 
posibilitatea jocurilor” de cultură românească, deplasate provi- 
zoriu peste graniţă. Suntem, pur şi simplu „un mănunchiu ce simte 
nevoia unei expresii culturale obiective. Nu credem că în cursul 
jenom:nului românesc s'a operat un ”hiatus” și că numai emigrația: 
garantează continuitatea. 

Considerăm fenomenul cultural românesc un tot organic, ce 
se desvoltă în termeni de autenticitate și creaţie, în primul rând 
în contact direct, material, cu sufletul și suferința Țării, și în al 
doilea rând, pretutindeni unde acest contact nu şi-a pierdut ante- 
nele lui sufletești. - 

Fenomenul cultural nu este o creaţie în aer. Mergem mai de- 
parte și spunem că el are prea puţin de ajace cu un anumit ”sistem” 
de educaţie, cu anumite |orme de obiectivare, mai mult sau mai 
puţin proprii lui. Aceasta nu vrea să zică însă, că noi nu atribuim 
importanța cuvenită, ofensivei deslănţuite împotriva culturii ro- 
mânești de către un dușman implacabil, care încearcă, așa, să 
desființeze esenţele sufletului românesc. Bibliotecile și arhivele 
distruse, universitățile şi şcolile transformate în laboratoare de 
roboți, revistele, publicaţiile, teatrele, devenite centre de desuma- 
nizare forțată sub imperiul tiraniei staliniste, sunt tot atâtea eforturi 
ale generaţiilor româneşti care ne-au precedat, făcute praj și 
pulbere. 

Dar obsesia acestor pierderi, poate [i origina unui primejdios 
proces de restaurări. Poate condamna generaţia nostră la o simplă 
misiune arheologică. Și acest lucru trebuie evitat, nu în ceiace pri- 
vește permanenţele culturii românesti, care nu depind de atitudinea 
manifestărilor noastre în exil, ci ca poziție doctrinară tipică. 

Generaţia noastră poartă obligaţia istorică de a se [ixa, dincolo 
de drama ei contingentă, pe constantele permanente ale viitorului 
românesc. Din teama pietrificării în |orme moarte, ea va trebui 
să-și facă o obsesie fecundă. Și ca atare, ea va trebui să opereze 
pe forţele vii, creiatoare, pe esenţele neamului nostru, destinate « 
tâșni vecinic tinere, din trunchiul nesecătuit al nației. 


GEORGE USCATESCU 
Cu aceste gânduri 
; pornește la drum aceasi > Dau: 
Fie ca ea să poarte necontenit, în litera și î 1ă nouă publicaţie. 
„neștearsă a Patriei crucificate.” Şi în spiritul ei, imagina 


George Uscătescu 





CINCISPREZECE ANI DE ACTIVITATE 
«COLECTIA DESTIN» 


(Cărţi publicate sub au piciile Cercului de Studii “DESTIN”). 


AU APARUT: 
GeoncE Uscarescu: “De Maquiavelo a la Razân de Estado”. 
C. L. Popovici: “Deux escais su art actuel”. 
|. D. CoTERLAN: “Dacoromania Germanica”. 
N. P. ComnEN: “O primă experienţă comunistă în Ungaria”. 
MincEA ELIADE: “Nuvele”. 
Honia STAMATU: “Recitativ” (Versuri). 
Nicu CARANICA: “Povestea Foamei” (Poeme). 
MiRcEA ELIADE: “Amintiri (1). 


DESTIN (1951 - 1966). 


SUB TIPAR: 
GeoncE UscATESCU: “Cultură în libertate” (Pentru o onto- 
logie a Culturii românești ). 
VinriLa HoRIA: “Poeme”. 


Sreran Baciu: “Ukulele” (Poeme). 














CINCISPREZECE ANI DE ACTIVITATE 
«REVISTA DESTIN» 


Revista “DESTIN” a publicat până acum 15 volume. Scopul 
acestei importante publicaţii şi al Colecţiei “DESTIN” a fost şi ră- 


mâne acelaș: creație românească liberă, actuală, vie. 


Au colaborat la Revista “DESTIN”: Dinu Adameşteanu, C. 
Alonso del Real, Manuel Alvar, D. C. Amzăr, Şt. Baciu, lon Barbu. 
Zevedei Barbu, O. Bârlea, C. Brăiloiu, V. Buescu, Al. Busuioceanu, 
G. M. Cantacuzino, N. Caranica, St. Chendi, ]. Cieker, N. D. Ciu- 
tori. M. Cișmigiu, |. Claudian, N. P. Comnen, I. D. C. Coterlan, 
N. Crișan, Gr. Cugler Apunake, A. Dobrovici, Mircea Eliade, E. 
Elias de Tejada, M. F. Enescu, Grigore Gafencu, I. Guţia, N. 1. 
Herescu, Vintilă Horia, G. Hurmuziade, V. lasinschi, Virgil lerunca, 
F. Marossy, C. Meţianu, P. Miron, Alexandrina Mititelu. Basil 
Munteanu, V. Muși, Gr. Nandris, Mihai Nicule-cu, Wiadimir Pe- 
trovici, Mircea Popescu, Stan M. Popescu, I. Popinceanu, C. L 
Popovici, ]. Protopopescu, G. Racoveanu, Ion Raţiu, A. Răuţă, 
Carl Schmitt, Scrutator, G. Soroceanu, Horia Stamatu, Pamfil 
Șeicaru, V. V. Tilea, George Uscăte=cu, V. Uscătescu, Ilie Vlad. 





CUPRINSUL 





Vintilă Horia: Aniversare în fel și chip ... ... ... -.. n... 
Nicu Caranica: O Aniversare ... ... ... eee eee me me me 
Mircea Eliade: Popas la cinsprezece ani ... ... ... ... ... 
Mihai Niculescu: Notă la o Aniversare ... ... ... ... ... 
Horia Stamatu: Gânduri de cititor la o aniversare ... ... 
Virgil Ierunca: O Laudă ... ... ... ce cre me me e ee 
Ștefan Baciu: “Destin” și permanența Culturii româ- 

Nești ... ... n. ame eee eee ema one eee eee neo see ee mea ee ere 
M. F. Enescu: Pentru o Aniversare ... ... ... „e see si 
J. N. Manzatti: Aniversarea Revistei “Destin” ... ... ... 
George Hurmuziadi: Cu prilejul unei Aniversări ... ... 
Mircea Popescu: Un nume fatidic ... ... ... ... ce ci... 
Ştefan Chendi: Destin: Acţiune, Cultură, Libertate... 
George Uscătescu: Cuvânt la urmă ... ... ... e e... 

DESTIN (1951 - 1966). 
Îi let PR j SUB TIPAR: 
ii X Geone UscarEscu: “Cultură în libertate” (Pentru o onto- 


logie a Culturii românești ). 


Vivrua Honia: “Poeme”. 
Srerax Baciu: “Ukulele” (Poeme). 








